Curt Lincoln
Curt Richard ”Curre” Lincoln (8. lokakuuta 1918 Tukholma, Ruotsi – 28. elokuuta 2005 Espoo) oli suomalainen rata-autoilija. Hän ajoi 400 kilpailussa noin 200 voittoa. Hän voitti Eläintarhan ajot kaikkiaan 14 kertaa vuosina 1951–1962 formula juniorin ja F3-luokassa. Muista saavutuksista mainittakoon Angolan GP:n voitto 1959 ja kaksi luokkavoittoa Kristianstadin 1 000 kilometrillä Ruotsissa 1957. Lincoln oli puuhamiehenä Keimolan moottoriradan rakentamisessa, ja hän ajoi siellä viimeisen kilpailunsa 50-vuotiaana 1968.
Scott Rudin
Scott Rudin (s. 14. heinäkuuta 1958) on yhdysvaltalainen elokuva- ja teatterituottaja. Hänen teostensa joukossa on kymmeniä maailmankuuluja elokuvia, kuten "The Truman Show" (1998), "School of Rock" (2003), "Steve Zissoun vedenalainen maailma" (2004), "Menetetty maa" (2007), "Doubt – Epäilys" (2008), Äärimmäisen lujaa ja uskomattoman läheltä (2011), "Captain Phillips" (2013) ja "Fences" (2016).